2 priedas. Pirkimo sutarties projektas

*Pirkimo-pardavimo sutarties forma*

 **Pirkimo sutartis [CPO pirkimo numeris]**

[Užsakovo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau – Užsakovas), ir

[Tiekėjo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau - Tiekėjas),

toliau kartu vadinami Šalimis, o kiekvienas atskirai – Šalimi, vadovaudamiesi dinaminėje pirkimo sistemoje „Elektros generatorių su pristatymu centralizuotas viešasis pirkimas, taikant dinaminę pirkimo sistemą“ Nr. 625922 įvykusio Konkretaus pirkimo Nr. [konkretaus pirkimo numeris] sąlygomis, sudarome šią prekių pirkimo sutartį (toliau – Pirkimo sutartis):

# Bendrosios nuostatos

## 1.1. Pirkimo sutartyje naudojamos sąvokos:

## 1.1.1. Prekės – Tiekėjo pagal Pirkimo sutartį tiekiama (-os) Prekė (-ės), atitinkanti (-čios) Tiekėjo pasiūlyme / Techninėje specifikacijoje nustatytus reikalavimus.

## 1.1.2. **Pradinės Pirkimo sutarties vertė** – Tiekėjo pasiūlyme nurodyta Prekių kaina be pridėtinės vertės mokesčio (PVM).

1.1.3. **CPO LT** – viešoji įstaiga CPO LT, atliekanti perkančiosioms organizacijoms skirtų prekių, paslaugų ar darbų pirkimo procedūras.

# Pirkimo sutarties dalykas

## 2.1. Pirkimo sutartimi Tiekėjas įsipareigoja pristatyti ir perduoti Pirkimo sutarties 1 priede nurodytą (-as) Prekę (-es), o Užsakovas įsipareigoja priimti tinkamai pristatytą (-as) Prekę (-es) ir sumokėti už ją (-as) Pirkimo sutartyje nustatytomis sąlygomis ir tvarka.

2.2. Sudarydamas Pirkimo sutartį Tiekėjas garantuoja, kad perkamos Prekės yra tvirtos, ilgaamžės, funkcionalios.

# Šalių teisės ir pareigos

## Tiekėjas įsipareigoja:

* + 1. užtikrinti, kad Prekė (-ės) būtų nauja (-os), nenaudota (-os), kokybiška (-os) ir atitiktų Pirkimo sutarties, tokių Prekės (-ių) kokybę reglamentuojančių norminių dokumentų nustatytiems reikalavimams, atitiktų Pirkimo sutarties 1 priede nurodytą Prekės techninę specifikaciją, Tiekėjo pasiūlymą, Prekės gamintojus bei Prekės pavadinimus;
		2. sudaryti Užsakovui galimybę pristatytą (-as) Prekę (-es) patikrinti, įsitikinti jos (-ų) tinkamumu ir įforminti Prekės (-ių) priėmimą;
		3. Sudarius Pirkimo sutartį, tačiau ne vėliau kaip per 5 darbo dienas nuo Pirkimo sutarties įsigaliojimo dienos, Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus;
		4. be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;
		5. iš anksto raštu informuoti Užsakovą apie bet kokias aplinkybes, kurios trukdo ar gali sutrukdyti Tiekėjui pristatyti Prekę (-es) Pirkimo sutartyje nustatytais terminais;
		6. kartu su Preke (-ėmis) pateikti visus Prekės (-ių) atitikimą Pirkimo sutarties 1 priede nurodytai Prekės techninei specifikacijai pagrindžiančius dokumentus
		7. vykdyti kitus Pirkimo sutartyje numatytus Tiekėjo bei Lietuvos Respublikos galiojančiuose teisės aktuose įsipareigojimus;
		8. Pirkimo sutartyje nustatytais terminais ir tvarka pristatyti ir perduoti Užsakovo nuosavybėn Prekę (-es), atitinkančią (-as) Pirkimo sutarties sąlygas;
		9. užtikrinti, kad Prekė (-ės) nėra ginčo objektas teismo procesuose, nėra įkeista (-os), nėra uždėtas areštas ar kitaip apribotas disponavimas Preke (-ėmis), o taip pat tretieji asmenys neturi jokių teisių į Prekę (-es);

3.1.10. nekeisti Pirkimo sutartyje nurodyto subtiekėjo be išankstinio raštiško Užsakovo sutikimo;

## 3.1.11. Užsakovui pareikalavus, užtikrinti, kad pristatomų Prekių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnio 21 dalies 3 punkte, kai šios Prekės įsigytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo.

## 3.2. Tiekėjas turi teisę:

3.2.1. gauti visą informaciją, reikalingą tinkamam Pirkimo sutarties vykdymui;

3.2.2. sutartinių įsipareigojimų vykdymui pasitelkti šiuos subtiekėjus:

1 lentelė

|  |
| --- |
| **Kiti iki Pirkimo sutarties sudarymo TIEKĖJUI žinomi subtiekėjai** |
| Įmonės pavadinimas | Įmonės kodas |
| [....] | [....] |
| [....] | [....] |
| [....] | [....] |

3.2.3. paprašyti pratęsti Prekės (-ių) pristatymo terminą, jei atsiranda ne nuo Tiekėjo priklausančios priežastys, dėl kurių Prekės (-ių) pristatymas laiku tampa neįmanomas:

3.2.3.1. kai Užsakovas nevykdo savo įsipareigojimų (turinčių įtakos Tiekėjo sutartinių įsipareigojimų vykdymui) pagal Pirkimo sutartį;

3.2.3.2. dėl nenugalimos jėgos (force majeure) aplinkybių.

3.2.4. reikalauti, kad Užsakovas priimtų kokybišką (-as) Pirkimo sutartyje nustatytus reikalavimus atitinkančią (-as) Prekę (-es) bei sumokėtų už jas Pirkimo sutartyje nustatytą kainą Pirkimo sutartyje nustatytomis sąlygomis ir tvarka

## 3.2.5. Tiekėjas turi visas Pirkimo sutartyje bei Lietuvos Respublikos galiojančiuose teisės aktuose numatytas teises.

## 3.3. Užsakovas įsipareigoja:

3.3.1. sudaryti visas būtinas sąlygas Tiekėjui pristatyti Pirkimo sutartyje nurodytą (-as) Prekę (-es), jei tokių sąlygų sudarymas išskirtinai priklauso nuo Užsakovo;

3.3.2. priimdamas Prekę (-es) jas patikrinti ir įsitikinti, kad pristatoma (-os) Prekė (-ės) atitinka Pirkimo sutarties reikalavimus ir įforminti patikrinimo rezultatus Pirkimo sutartyje nustatyta tvarka;

3.3.3. už tinkamai pristatytą (-as) ir kokybišką (-as) Prekę (-es) laiku atsiskaityti su Tiekėju Pirkimo sutartyje nustatytomis sąlygomis ir tvarka;

3.3.4. suteikti Tiekėjui visą informaciją ir dokumentus, reikalingus tinkamam Pirkimo sutarties vykdymui;

3.3.5. vykdyti kitus Pirkimo sutartyje ir Lietuvos Respublikoje galiojančiuose teisės aktuose Užsakovui nustatytus įsipareigojimus.

## 3.4. Užsakovas turi teisę:

## 3.4.1. nepriimti nekokybiškos (-ų) Prekės (-ių) ir/arba Prekės (-ių) neatitinkančios (-ių) Pirkimo sutarties 1 priede nurodytos (-ų) Prekės (-ių) techninių specifikacijų reikalavimų, arba Prekės (-ių), pristatytos (-ų) nesilaikant Pirkimo sutartyje nurodytų reikalavimų;

3.4.2. prašyti Tiekėjo pateikti informaciją ir/ar dokumentus, kurie įrodytų Prekės (-ių) atitikimą Pirkimo sutarties 3.1.11 punkto reikalavimams;

3.4.3. nustačius, kad Prekė (-ės) neatitinka Pirkimo sutarties 3.1.11. punkto nuostatų, reikalauti Tiekėjo pakeisti Prekę (-es) į atitinkančią (-as).

# Prekių užsakymas, pristatymas ir priėmimas

## 4.1. Prekės (-ių) pristatymo terminas: [mėn. informacija nurodoma iš Užsakovo suformuoto užsakymo] mėnesių nuo Pirkimo sutarties įsigaliojimo dienos.

## 4.2. Prekės (-ių) pristatymo vieta: [Prekės (-ių) pristatymo adresas (-ai) informacija nurodoma iš Užsakovo suformuoto užsakymo].

4.3. Tiekėjas pristato Prekę (-es) Užsakovui pagal tarptautinių prekybos sutarčių sąlygas „Incoterms“. Pristatymo sąlygos – DDP (pristatyta, muitas sumokėtas). Pristatęs Prekę, Tiekėjas savo lėšomis ir pajėgumais atlieka Prekių iškrovimą ir perdavimą Užsakovui Pirkimo sutartyje nurodytoje vietoje (-se).

## 4.4. Iki Prekės (-ių) priėmimo visa atsakomybė dėl Prekės (-ių) atsitiktinio žuvimo ar sugadinimo tenka Tiekėjui.

## 4.5. Tiekėjas pasirūpina, kad Prekė (-ės) būtų pristatytos į priėmimo vietą, suderinus su Užsakovu, kad pastarasis galėtų Prekę (-es) patikrinti, įsitikinti jų tinkamumu ir įforminti Prekės (-ių) priėmimą. Pirkimo sutarties 4.9 punkte aprašytas Prekės (-ių) bandymas atliekamas Tiekėjo sąskaita ir pajėgumais.

## 4.6. Tiekėjas pristato naują (-as), nenaudotą (-as), neturinčią (-as) paslėptų trūkumų bei defektų Prekę (-es).

## 4.7. Pristatoma (-os) Prekė (-ės) privalo atitikti Pirkimo sutarties 1 priede nurodytos Prekės techninės specifikacijos reikalavimus, Tiekėjo pasiūlymą, Prekės gamintojus bei Prekės pavadinimus. Jei Pirkimo sutarties 1 priede nurodyta Prekė nebegamina, ji gali būti keičiama tik į Pirkimo sutarties 1 priede nurodytą techninę specifikaciją atitinkančią Prekę arba geresnės techninės specifikacijos Prekę. Prekės keitimui turi būti pateiktas Prekės gamintojo patvirtinimas ar kitas dokumentas įrodantis, kad gamintojas nebegamina konkrečios prašomos pakeisti Prekės.

## 4.8. Užsakovas įsipareigoja techninę būklę bei komplektiškumą patikrinti Prekės (-ių) perdavimo metu, o apie pastebėtus trūkumus informuoti Tiekėją ir pažymėti juos Prekių perdavimo – priėmimo akte.

## 4.9. Prekės (-ių) pristatymo su visais nurodytais tinkamais dokumentais momentas laikomas abiejų Šalių priėmimo – perdavimo akto pasirašymo momentas. Prekių pristatymo vietoje Šalims dalyvaujant Tiekėjo lėšomis turi būti atliktas testas su išorės apkrovos moduliu (taikoma Prekėms, kurios nominali galia (PRP) ≥40 kW (50 kVA)). Atlikus apkrovos testą, kartu su Prekių priėmimo – perdavimo aktu Užsakovui turi būti pateiktas pristatytų Prekių testo su išorės apkrovos moduliu ataskaita. Prekė turi būti apkraunama ilgalaike (ne mažiau 60 min.) ne mažiau 50% nominalios galios apkrova, atlikta patikra dinaminėmis apkrovomis (privaloma pateikti testo ataskaitą su darbinių parametrų grafikais dinaminių apkrovų metu), o bandymo rezultatai turi būti užfiksuoti bandymų protokole, kuris kartu su Prekės priėmimo-perdavimo aktu turi būti pateiktas Užsakovui. Ataskaitoje turi matytis, kad Prekė priėmė dinamines apkrovas. Ilgalaikės apkrovos ir dinaminių apkrovų metu Prekė negali išsijungti, pasiekti didesnę nei leistinaą temperatūrą, sugesti.

## 4.10. Po priėmimo-perdavimo akto pasirašymo Prekės (-ių) atsitiktinio praradimo rizika tenka Užsakovui.

# Kaina ir atsiskaitymo sąlygos

## 5.1. Pirkimo sutartis yra fiksuotos kainos sutartis, pradinės Pirkimo sutarties vertė yra nurodyta Pirkimo sutarties 1 priede ir yra lygi Pirkimo sutarties 1 priede nurodytos (-ų) Prekės (-ių) kiekio ir Tiekėjo pasiūlytos (-ų) šios (-ių) Prekės (-ių) kainos sandaugai be PVM.

## 5.2. Į Prekės (-ių) kainą yra įskaičiuotos visos su Prekės (-ių) tiekimu susijusios išlaidos ir mokesčiai.

## 5.3. Už tinkamai ir faktiškai pristatytas Prekę (-es) Užsakovas atsiskaito ne vėliau kaip per 30 kalendorinių dienų nuo sąskaitos faktūros pateikimo apmokėjimui dienos. Sąskaita faktūra pateikiama Šalims pasirašius Prekės (-ių) perdavimo–priėmimo aktą. Šiame punkte nurodyti mokėjimų terminai, susieti su finansavimu, gaunamu iš trečiųjų Šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų Šalių vėlavimą.

## 5.4. Prekės (-ių) kaina gali būti keičiama tik pasikeitus PVM tarifui (dėl teisės aktų pasikeitimo). Naujas PVM tarifas taikomas visoms po oficialaus naujo PVM tarifo įsigaliojimo momento pristatomoms Prekėms.

## 5.5. Prekės (-ių) kainos ir pradinės Pirkimo sutarties vertės perskaičiavimas dėl kitų mokesčių pasikeitimo, bendro kainų lygio kitimo ar kitais atvejais nebus atliekamas.

## 5.6. Atsiskaitymo valiuta – eurai. Pasikeitus oficialiai Lietuvos Respublikos valiutai, atsiskaitymai vykdomi apmokėjimo dienos kursu oficialia valiuta.

## 5.7. Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos DPS pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Užsakovas elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

## 5.8. Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:

5.8.1. Subtiekėjas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Subtiekimo sutartis turi būti sudaryta ne vėliau kaip iki Užsakovo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

5.8.2. Subtiekėjas, prieš pateikdamas sąskaitą faktūrą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Užsakovas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas faktūras Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Tiekėjo patvirtintų sąskaitų faktūrų sumų.

5.8.3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui.

5.8.4. Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Užsakovui. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą;

5.8.5. Atsiskaitymai su subtiekėju atliekami trišalėje sutartyje nustatyta tvarka ir kainomis, bet ne didesniais nei nustatyta Pirkimo sutartyje.

5.8.6. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodyti Prekės (-ių) kiekiai/mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita.

 5.9. Avansiniai mokėjimai nėra numatyti.

# Garantinio aptarnavimo sąlygos

6.1. Tiekėjas įsipareigoja pristatytai (-oms) Prekei (-ėms) suteikti Pirkimo sutarties 1 priede nurodytą garantiją (garantinis terminas susideda iš gamintojo taikomos garantijos ir papildomos Tiekėjo pasiūlytos garantijos, kai Pirkimo sutartis sudaroma taikant kainos ir kokybės santykio kriterijų) be papildomų ribojimų motovalandoms.

## 6.2. Garantinis terminas visoms pakeistoms ar sutaisytoms dalims baigiasi kartu su Prekės garantija.

## 6.3. Jei defektai išaiškėja arba gedimai įvyksta garantinio laikotarpio metu, Užsakovas raštu įspėja apie tai Tiekėją. Jei Tiekėjas nepašalina defekto ar gedimo per suderintą su Užsakovu terminą, tačiau ne ilgesnį nei Prekės (-ių) pristatymo terminas, Užsakovas turi teisę reikalauti mokėti 1 % dydžio baudą nuo visos pradinės Pirkimo sutarties vertės už kiekvieną pavėluotą dieną.

## 6.4. Garantinis terminas taikomas nuo Prekių priėmimo-perdavimo akto pasirašymo dienos.

## 6.5. Prekės techninis aptarnavimas atliekamas Prekės gamintojo deklaruojamu intervalu. Techninio aptarnavimo išlaidos nėra Pirkimo sutarties objektas. Techninis aptarnavimas vykdomas Užsakovo pasirinkimu bet kurioje remonto dirbtuvėje (nebūtinai Prekės gamintojo autorizuotose remonto dirbtuvėse). Techninį aptarnavimą atliekant bet kuriose remonto dirbtuvėse (Užsakovo pasirinkimu), nėra įtakojamos Pirkimo sutarties 1 priede nurodytas garantinio aptarnavimo sąlygos, terminas ir tvarka. Atliekant techninį aptarnavimą, gali būti naudojamos neoriginalios, tačiau Prekei tinkamos, medžiagos ir detalės.

# Atsakomybė

## 7.1. Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. Tiekėjui nesilaikant įsipareigojimų, susijusių su pasiūlymo vertinimo metu taikomų ekonominio naudingumo vertinimo kriterijų (garantinis terminas) įgyvendinimu (jei nustatant Pirkimo sutarties laimėtoją buvo taikomas kainos ir kokybės santykio kriterijų), bus laikomas esminiu sutarties pažeidimu.

## 7.2. Pirkimo sutartį nutraukus dėl Tiekėjo kaltės ar Tiekėjui padarius esminį sutarties pažeidimą Užsakovas:

## [7.2.1. Reikalauja sumokėti baudą, lygią 10 % Pradinės Pirkimo sutarties vertės EUR be PVM (kai netaikomos Pirkimo sutarties 11 skyriuje nurodytos Papildomos Pirkimo sutarties įvykdymo užtikrinimo priemonės)];

arba

## [7.2.1. Pasinaudoja pateiktu Pirkimo sutarties įvykdymo užtikrinimu, reikalaujant užtikrinimą išdavusio asmens sumokėti Pirkimo sutarties įvykdymo užtikrinime numatytą sumą (kai taikomos Pirkimo sutarties 11 skyriuje nurodytos Papildomos Pirkimo sutarties įvykdymo užtikrinimo priemonės)].

## 7.3. Tiekėjui vėluojant pristatyti Prekę (-es), Tiekėjas privalo Užsakovui sumokėti 0,05 % dydžio delspinigius nuo pradinės Pirkimo sutarties vertės EUR su PVM už kiekvieną dieną.

## 7.4. Tiekėjui ilgiau kaip [darbo dienų skaičius] darbo dienų vėluojant pristatyti Prekę (-es) ar pristačius ne visą (-as) Pirkimo sutartyje nurodytas Prekę (-es), nekokybišką (-as) ir/arba neatitinkančią (-as) Pirkimo sutarties 1 priede nurodytų Prekės (-ių) techninių specifikacijų reikalavimų, Prekės (-ių) gamintojų ar Prekės (-ių) pavadinimų Prekes, tai yra laikoma esminiu Pirkimo sutarties pažeidimu.

## 7.5. Pirkimo sutarties nutraukimas nepanaikina teisės reikalauti sumokėti baudas, numatytas Pirkimo sutartyje už sutartinių įsipareigojimų nevykdymą iki Pirkimo sutarties nutraukimo.

## 7.6. Užsakovas turi teisę priskaičiuotų netesybų suma mažinti savo piniginę prievolę Tiekėjui.

## 7.7. Nutraukus Pirkimo sutartį dėl Užsakovo kaltės, Užsakovas sumoka 5 % pradinės Pirkimo sutarties vertės be PVM dydžio baudą.

## 7.8. Jei ne dėl Tiekėjo kaltės Užsakovas Pirkimo sutartyje nustatytais terminais nesumoka už tinkamai pristatytą (-as) tinkamą (-as) Prekę (-es) pagal pateiktą sąskaitą faktūrą, Tiekėjo reikalavimu Užsakovas įsipareigoja mokėti 0,05 procentų dydžio delspinigius nuo vėluojamos sumokėti sumos už kiekvieną sąskaitos faktūros apmokėjimo termino praleidimo dieną.

## 7.9. Pirkimo sutartį nutraukus dėl Užsakovo sutartinių įsipareigojimų nevykdymo, Tiekėjas gali reikalauti iš Užsakovo gražinti perduotą (-as) Prekę (-es) ir atlyginti dėl to patirtus nuostolius.

# Nenugalimos jėgos (force majeure) aplinkybės

## 8.1. Nė viena Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## 8.2. Jei kuri nors Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## 8.3. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Pirkimo sutarties pakeitimai

## Visi Pirkimo sutarties pakeitimai įforminami atskiru rašytiniu Šalių sutarimu.

## Pirkimo sutarties vykdymo metu Prekė (-ės) gali būti keičiama (-os), Užsakovui pareikalavus, kad Prekė (-ės) atitiktų Pirkimo sutarties 3.1.11 punkto reikalavimus (taikoma, kai pirkimo metu nebuvo 3.1.11 punkte nurodytos padėties).

## Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama ir kitomis joje nustatytomis sąlygomis ir tvarka (jei taikoma), taip pat Viešųjų pirkimų įstatyme nustatytais pagrindais.

#  Pirkimo sutarties galiojimas

## Pirkimo sutartis įsigalioja ją pasirašius abiem Pirkimo sutarties Šalims ir Tiekėjui pateikus galiojantį Pirkimo sutarties įvykdymo užtikrinimą (jei taikoma).

## Pirkimo sutartis galioja iki Šalių tarpusavio įsipareigojimų įvykdymo arba Pirkimo sutarties nutraukimo.

## Pirkimo sutartis gali būti nutraukta abipusiu Šalių susitarimu, kai Tiekėjas nepadaręs esminio sutarties pažeidimo.

## Užsakovas ir Tiekėjas turi teisę, įspėjęs kitą Šalį prieš 10 (dešimt) kalendorinių dienų, vienašališkai nutraukti Pirkimo sutartį dėl esminio jos pažeidimo. Nutraukus Pirkimo sutartį dėl Tiekėjo esminio šios sutarties pažeidimo arba Užsakovui nustačius, kad Sutartis vykdoma su dideliais arba nuolatiniais trūkumais ir dėl to Užsakovas yra pritaikęs Pirkimo sutartyje nustatytą sankciją, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

## Užsakovas turi teisę vienašališkai nutraukti Pirkimo sutartį ir (ar) sutartį, kuria keičiama Pirkimo sutartis, jeigu:

* + 1. Tiekėjui iškeliama bankroto byla, jis likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;

10.5.2. kai Tiekėjas nesilaiko Pirkimo sutarties 9.1. ir 9.2. punktuose nustatytos subtiekėjų keitimo tvarkos.

## 10.6. Tiekėjas turi teisę raštišku pranešimu nutraukti Pirkimo sutartį įspėjęs Užsakovą prieš 10 (dešimt) kalendorinių dienų, kai Užsakovas daugiau nei 30 (trisdešimt) darbo dienų nevykdo savo sutartinių įsipareigojimų.

## 10.7. Užsakovas turi teisę, vienašališkai nutraukti Pirkimo sutartį ir kitais, viešuosius pirkimus reglamentuojančių teisės aktų numatytais atvejais.

## 10.8. Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį~~.~~

# Pirkimo sutarties įvykdymo užtikrinimo priemonės

## Pasirinkus netaikyti Pirkimo sutarties įvykdymo užtikrinimo (11.1 p.):

[11.1. Papildomos Pirkimo sutarties įvykdymo užtikrinimo priemonės netaikomos.]

Arba

 *(Kai taikomas Pirkimo sutarties įvykdymo užtikrinimas 11.1-11.5 p.):*

 [11.1. [Tiekėjas, kartu su Pirkimo sutartimi privalo pateikti Užsakovui Pirkimo sutarties įvykdymo užtikrinimą Lietuvoje ar užsienyje registruoto banko garantiją ar draudimo bendrovės laidavimo raštą su polisu sumai ne mažesnei nei 5% pradinės Pirkimo sutarties vertės be PVM. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.

## 11.2. Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, Užsakovas raštu pareikalauja Tiekėjo per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei Tiekėjas nurodytu atveju nepasirūpina Pirkimo sutarties įvykdymo užtikrinimu, jam tenka prievolė atlyginti užtikrinimo sumą Užsakovui Pirkimo sutarties neįvykdymo (nutraukimo dėl Tiekėjo kaltės) atveju.

## 11.3. Jei Tiekėjas nevykdo savo sutartinių įsipareigojimų Užsakovui, Užsakovas pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, Užsakovas įspėja apie tai Tiekėją ir nurodo, dėl kokio pažeidimo pateikia šį reikalavimą. Jei Užsakovui pasinaudojus Pirkimo sutarties įvykdymo užtikrinimu, Tiekėjas ketina toliau vykdyti sutartinius įsipareigojimus, Užsakovui sutikus leisti jam toliau vykdyti sutartinius įsipareigojimus, Tiekėjas privalo pateikti naują Pirkimo sutarties įvykdymo užtikrinimą 11.1 Pirkimo sutarties punkte nurodyta tvarka. Jei Pirkimo sutartis nutraukiama dėl Tiekėjo kaltės, Užsakovas bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

##  11.4. Pirkimo sutarties įvykdymo užtikrinimo dokumentas per 5 (penkias) darbo dienas grąžinamas Tiekėjui, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

##  11.5. Siekdamas užtikrinti Pirkimo sutarties įvykdymą Tiekėjas, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į Užsakovo nurodytą sąskaitą banke pervesti sumą ne mažesnę nei 5% pradinės Pirkimo sutarties vertės be PVM. Ši suma, per 5 (penkias) darbo dienas yra grąžinama Tiekėjui tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. Tiekėjui neįvykdžius savo sutartinių įsipareigojimų ar Pirkimo sutartį nutraukus dėl Tiekėjo kaltės, visa šiame punkte nurodyta į Užsakovo sąskaita pervesta suma yra negrąžinama.

# Pirkimo sutarčiai taikytina teisė ir ginčų sprendimas

## Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise.

## Visus Užsakovo ir Tiekėjo ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, el. paštu, faksu ar asmeniškai Šalių Pirkimo sutartyje nurodytais adresais, kuriame išdėstoma ginčo esmė, įteikimo data.

## Jei ginčo negalima išspręsti derybomis per 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

# Baigiamosios nuostatos

## Pirkimo sutartis yra elektroniniu būdu suformuota CPO LT Elektroniniame kataloge remiantis standartine Pirkimo sutarties forma be pakeitimų, išskyrus įterptą informaciją, kuri buvo CPO LT Elektroniniame kataloge pateikta Užsakovo ir Tiekėjo.

## Pirkimo sutarties 1 priedas yra neatskiriama sudedamoji Pirkimo sutarties dalis.

## Pirkimo sutartis negali būti sudaroma ir vykdoma, jei ji buvo suformuota ne CPO LT Elektroniniame kataloge.

## Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

## Pirkimo sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai. Ši nuostata netaikoma, jei sutartis pasirašoma el. parašais.

# Antikorupciniai įsipareigojimai

## Tiekėjas įsipareigoja vykdant šią Pirkimo sutartį užtikrinti, kad Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Užsakovo sprendimams, gauti konfidencialios informacijos.

## Pirkimo sutarties Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.

|  |  |  |
| --- | --- | --- |
| Užsakovas |  | Tiekėjas |
| [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |  | [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |
| Už sutarties vykdymą atsakingas asmuo/asmenys:[Vardas, pavardė, pareigos][Tel.]  |  | Atsakingas asmuo/asmenys:[Vardas, pavardė, pareigos][Tel.] |
| Už sutarties ir pakeitimų paskelbimą atsakingas asmuo:[Vardas, pavardė, pareigos][Tel.]Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO LT pirkimo numeris] 1 priedas**

**Prekės techninė specifikacija**

|  |  |  |  |  |
| --- | --- | --- | --- | --- |
| **Eil. Nr.** | **Prekių pavadinimas, identifikaciniai duomenys, aprašymas** | **Prekių kiekis, vnt.** | **Prekės vnt. kaina, Eur be PVM** | **Suma, Eur be PVM** |
| 1. | Prekės modelis: [Tiekėjo Konkretaus pirkimo metu pasiūlytos Prekės modelis]prekės gamintojo pavadinimas: [Tiekėjo Konkretaus pirkimo metu pasiūlytos Prekės gamintojo pavadinimas]Prekės specifikacijos pavadinimas: [Prekės specifikacijos pavadinimas ir numeris pagal Konkretaus pirkimo techninę specifikaciją]Prekės techniniai parametrai: [Pasiūlytos Prekės techniniai parametrai iš Elektroninio katalogo]Pristatymo adresas: [Užsakovo Konkretaus pirkimo metu nurodytas adresas]Prekei taikoma [mėn.] gamintojo garantijaPrekei taikoma papildoma [mėn.] Tiekėjo garantija | [Užsakyme nurodytas Prekių kiekis] | [Tiekėjo pasiūlyta Prekės kaina, eurais be PVM] | Prekės kiekio ir Prekės vnt. kainos sandauga |
| ... | ... | ... |  |  |
| **Pradinės Pirkimo sutarties vertė, Eur be PVM** | [suma eurais, įskaitant centus] |
| **PVM suma, Eur** | [suma eurais, įskaitant centus] |
| **Pradinės Pirkimo sutarties vertė, Eur su PVM** | [suma eurais įskaitant centus] |

|  |  |  |
| --- | --- | --- |
| Užsakovas |  | Tiekėjas |
| [Pavadinimas]Atstovaujantis asmuo |  | [Pavadinimas]Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |